Kriteriji ocjenjivanja za učenike 2. razreda za vrijeme nastave na daljinu

USVOJENI NA AKTIVU UČITELJICA 2. RAZREDA 17. 4. 2020. U 19 sati

U obrazovnim predmetima – hrvatski, matematika i priroda i društvo izdvojit ćemo i sumativno vrednovati ključne pojmove koji su usvajani tijekom održavanja nastave na daljinu od 17. 3. 2020. i one ključne pojmove koji se prate tijekom cijele godine.

HRVATSKI JEZIK

1. Pisanje i poštivanje pravopisne norme
2. Čitanje

MATEMATIKA

1. Tablica množenja i dijeljenja
2. Redoslijed izvođenja računskih operacija

PRIRODA I DRUŠTVO

1. Moje mjesto i zavičaj
2. Mjerenje vremena (snalaženje u vremenu)

LIKOVNA KULTURA

U likovnoj kulturi ocjenjivat ćemo elemente stvaralaštvo i produktivnost, a vrednovanje ćemo vršiti putem liste procjene na temelju tri kriterija da / djelomično / ne. Ocjena će biti motivirajuća, a pri ocjenjivanju će se voditi briga o uvjetima u kojima učenici uče i žive te likovnom priboru i materijalima koje imaju kod kuće.

GLAZBENA KULTURA

Učenici kod kuće imaju udžbenik i glazbeni CD

1. Učenici mogu slušati glazbu te pokretom ili plesom prikazivati tempo i dinamiku kompozicije.
2. Učenici mogu slušati glazbu te crtom, točkom i mrljom prikazati tempo i dinamiku kompozicije.

Ove aktivnosti vrednovat ćemo kroz video snimki, fotografija ili poziva koje ćemo prikupiti u dogovoru s roditeljima. Vrednovanje ćemo vršiti putem liste procjene na temelju tri kriterija da / djelomično / ne. Ocjena će biti motivirajuća, a pri ocjenjivanju će se voditi briga o uvjetima u kojima učenici uče i žive.

TJELESNA I ZDRAVSTVENA KULTURA

Za učenike ćemo izraditi tablicu praćenja aktivnosti kroz koju će učenici pratiti i bilježiti svoju aktivnost za vrijeme nastave na daljini. Tablica će sadržavati tri kolone: vježbam uz Školu na Trećem/ Vježbam vježbe u dogovoru s učiteljicom / Vježbam vježbe koje sam osmišljavam. Na temelju praćenja učenika tijekom tjedna ocijenit ćemo aktivnost učenika prema sljedećim kriterijima:

1. do 2 x tjedno : dovoljan (2)

3 – 4 x tjedno: dobar (3)

5 – 6 x tjedno: vrlo dobar (4)

7 i više puta tjedno odličan (5)

Budući da neki učenici žive u malim stanovima i ne znamo kakve uvjete imaju, dat ćemo učenicima mogućnost da aktivnost prate tijekom tjedna koji sami odaberu ili tijekom dva tjedna.

Na temelju ovih kriterija ocijenit ćemo aktivnost učenika i motorička znanja.